PMIndiaData/PMIndiaSum huggingface dataset:
রাজ্যপালদের ৫০তম সম্মেলনের সমাপ্তি অধিবেশনে প্রধানমন্ত্রীর ভাষণ

রাজ্যপালদের ৫০তম সম্মেলন আজ রাষ্ট্রপতি ভবনে শেষ হয়েছে। এই সম্মেলনে আদিবাসী কল্যাণের সঙ্গে যুক্ত বিভিন্ন বিষয়, যেমন – জল, কৃষি, উচ্চ শিক্ষা ও জীবনযাপনের মানোন্নয়নের ওপর গুরুত্ব দেওয়া হয়েছে। রাজ্যপালদের নিয়ে গঠিত পাঁচটি উপগোষ্ঠী উক্ত বিষয়গুলি সম্পর্কে তাঁদের প্রতিবেদন জমা দিয়েছেন। এর ভিত্তিতে আগামী দিনে রাজ্যপালদের ভূমিকা কি হবে, তা নিয়ে বিস্তারিত আলাপ-আলোচনাও হয়েছে। সম্মেলনে আদিবাসী কল্যাণের বিষয়টির ওপর অগ্রাধিকার দিয়ে বলা হয়েছে, আদিবাসীদের সার্বিক উন্নয়নে গৃহীত নীতিগুলি স্থানীয় চাহিদা অনুযায়ী পরিচালিত হবে। প্রধানমন্ত্রী শ্রী নরেন্দ্র মোদী সমাপ্তি অধিবেশনের ভাষণে রাজ্যপালদের এই সম্মেলন সফলভাবে শেষ হওয়ায় সকলকে অভিনন্দন জানিয়ে বলেন, এ ধরনের সম্মেলনের মূল লক্ষ্যই হ’ল জাতীয় স্তরের উন্নয়নগুলিকে সুনিশ্চিত করা এবং সাধারণ মানুষের চাহিদা পূরণ করা। সম্মেলনে যে সমস্ত মূল্যবান মতামত ও পরামর্শ পাওয়া গেছে, তার জন্য অংশগ্রহণকারীদের ভূমিকার প্রশংসা করে প্রধানমন্ত্রী রাজ্যের প্রথম নাগরিক হিসাবে রাজ্যপালদের প্রতি রাজ্যস্তরে উন্নয়নমূলক বিষয়গুলি নিয়ে বিস্তারিত আলাপ-আলোচনা এবং স্থানীয় পরিস্থিতি অনুযায়ী সেগুলিকে বাস্তবায়িত করার আহ্বান জানান। আদিবাসী উন্নয়নের ওপর গুরুত্ব দিয়ে প্রধানমন্ত্রী প্রযুক্তির সদ্ব্যবহারের পাশাপাশি, যুবদের জন্য ক্রীড়া ও উন্নয়নমূলক ক্ষেত্রে বিভিন্ন কার্যকর প্রকল্প গ্রহণ করার আহ্বান জানান। উন্নয়নে আগ্রহী ১১২টি জেলার উন্নয়নমূলক বিভিন্ন চাহিদা পূরণে মিশন মোড ভিত্তিতে নজর দেওয়ার ওপর গুরুত্ব দিয়ে প্রধানমন্ত্রী বলেন, দেশের আদিবাসী অধ্যুষিত জেলাগুলির ওপর অগ্রাধিকার দিতে হবে, যাতে তারা রাজ্য ও জাতীয় স্তরে উন্নয়নের নিরিখে সমপর্যায়ে আসতে পারে। সম্মেলনে জল জীবন অভিযান নিয়ে যে আলোচনা হয়েছে, তাতে জল সংরক্ষণ ও জলের সুদক্ষ পরিচালনার ক্ষেত্রে সরকারের অগ্রাধিকারের দিকগুলির প্রতিফলন ঘটেছে। বিশ্ববিদ্যালয়গুলির আচার্য হিসাবে রাজ্যপালদের ভূমিকার প্রসঙ্গ উল্লেখ করে প্রধানমন্ত্রী যুবসম্প্রদায় ও ছাত্র সমাজের মধ্যে জল সংরক্ষণের গুরুত্বের বার্তা আরও বেশি করে পৌঁছে দেওয়ার জন্য রাজ্যপালদের অনুরোধ জানান। পরম্পরাগত জলসম্পদ উৎসব যেমন ‘পুষ্করম’ সম্পর্কে আরও বেশি করে বার্তা ছড়িয়ে দেওয়ার ওপরও তিনি গুরুত্ব দেন। নতুন শিক্ষা নীতি এবং উচ্চ শিক্ষা প্রসঙ্গে প্রধানমন্ত্রী শ্রী মোদী রাজ্যপালদের গুরুত্বপূর্ণ ভূমিকার কথা উল্লেখ করে বলেন, বিশ্ববিদ্যালয়গুলি উচ্চ মানের গবেষণা ক্ষেত্রে যে বিপুল অর্থ বিনিয়োগ করে থাকে তাতে ব্যয়-সাশ্রয়ী উদ্ভাবন ও প্রযুক্তিকে কাজে লাগানো যেতে পারে। উদাহরণ-স্বরূপ তিনি হ্যাকাথনের কথা উল্লেখ করেন। এ ধরনের উদ্যোগ স্টার্ট আপ সংস্কৃতি গড়ে তোলার পক্ষে যেমন অনুকূল, তেমনই যুবদের কর্মসংস্থানের পক্ষেও সহায়ক। প্রধানমন্ত্রী শ্রী মোদী জীবনযাপনের মানোন্নয়নের লক্ষ্যে গৃহীত পদক্ষেপগুলির কথা উল্লেখ করে বলেন, রাজ্যস্তরের প্রতিষ্ঠানগুলিকে লালফিতের ফাঁস দূর করে, নিয়ন্ত্রণমূলক ব্যবস্থার মধ্যে সঠিক ভারসাম্য বজায় রাখতে হবে। অন্যদিকে স্বাস্থ্য পরিষেবা ও শিক্ষার মতো মৌলিক ক্ষেত্রগুলির সঙ্গে যুক্ত প্রাথমিক চাহিদাগুলি সহজে মেটাতে হবে। কৃষি সম্পর্কে প্রধানমন্ত্রী কৃষি-ভিত্তিক অর্থ-ব্যবস্থার উন্নয়নে অগ্রধিকার দেন। তিনি কৃষি ক্ষেত্রে সর্বাধুনিক পন্থা-পদ্ধতিগুলিকে আরও বেশি কাজে লাগানোর জন্য রাজ্যপালদের প্রতি অনুরোধ জানান। প্রধানমন্ত্রী বলেন, আধুনিক কৃষি পন্থা-পদ্ধতি আরও বেশি করে ছড়িয়ে দেওয়ার ক্ষেত্রে কৃষি বিশ্ববিদ্যালয়গুলির গুরুত্বপূর্ণ ভূমিকা পালন করেছে। সমাপ্তি অধিবেশনে রাষ্ট্রপতি, উপ-রাষ্ট্রপতি ও স্বরাষ্ট্র মন্ত্রী ভাষণ দেন। …
পণ্য ও পরিষেবা কর (রাজ্যগুলিকে ক্ষতিপূরণ) সম্পর্কিত অধ্যাদেশ, ২০১৭ জারির প্রস্তাবে সম্মতি কেন্দ্রীয় মন্ত্রিসভার

পণ্য ও পরিষেবা কর (রাজ্যগুলিকে ক্ষতিপূরণ) আইন, ২০১৭-র প্রয়োজনীয় সংশোধনের লক্ষ্যে একঅধ্যাদেশ জারির যে প্রস্তাব পেশ করা হয়েছিল কেন্দ্রীয় অর্থ মন্ত্রকের পক্ষ থেকেতাতে আজ অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীরনেতৃত্বে অনুষ্ঠিত হয় মন্ত্রিসভার এই বৈঠক। মন্ত্রিসভারএই অনুমোদনের ফলে সর্বোচ্চ ১৫ থেকে ২৫ শতাংশ পর্যন্ত ক্ষতিপূরণ সেস-এর মাত্রাবৃদ্ধি পেতে পারে এই বিষয়গুলির ওপর : ক)গাড়ির চালক সহ অনধিক ১৩ জন যাত্রী সমেত মোটর যানের ক্ষেত্রে ৮৭০২১০, ৮৭০২২০,৮৭০২৩০ অথবা ৮৭০২৯০-এর আওতায় এবং খ)৮৭০৩-র আওতায় মোটর গাড়িগুলির ক্ষেত্রে। জিএসটিপরিষদের পক্ষ থেকে এ মাসে অনুষ্ঠিত এক বৈঠকে সর্বোচ্চ ক্ষতিপূরণ সম্পর্কিত এই সেসনির্দিষ্ট করার সুপারিশ পেশ করা হয়। তবে মোটর গাড়িগুলির ক্ষেত্রে ক্ষতিপূরণ সেস-এরপ্রকৃত হার কি হবে তা যথাসময়ে খতিয়ে দেখবে জিএসটি পরিষদ। /…
কর প্রশাসকদের সুনির্দিষ্ট কর্মপরিকল্পনা স্থির করার আহ্বান জানালেন প্রধানমন্ত্রী  :  বক্তব্য রাখলেন রাজস্ব জ্ঞান সঙ্গমঅনুষ্ঠানে

প্রধানমন্ত্রী শ্রী নরেন্দ্র মোদী আজ নয়াদিল্লিতে রাজস্ব জ্ঞান সঙ্গমের আনুষ্ঠানিক সূচনা করেন।সেখানে তিনি ভাষণ দেন কেন্দ্র ও রাজ্যের কর প্রশাসকদের উদ্দেশে। সংশ্লিষ্টআধিকারিকদের কর্মসংস্কৃতির বিকাশের ওপর বিশেষ জোর দেন প্রধানমন্ত্রী। তিনি বলেন যেএই কর্মসংস্কৃতিতে দ্রুত কাজ শেষ করার মানসিকতা গড়ে তোলার পাশাপাশি কতটা কাজসম্পূর্ণ হল সে সম্পর্কেও বিশেষ নজর রাখতে হবে। পণ্য ওপরিষেবা কর অর্থাৎ, জিএসটি-র সুফলগুলির কথা উল্লেখ করে শ্রী মোদী বলেন, দেশেরঅর্থনৈতিক সংহতি এবং সামগ্রিক ব্যবস্থায় স্বচ্ছতা নিশ্চিত করা ছাড়াও ১৭ লক্ষেরওবেশি নতুন ব্যবসায়ীকে মাত্র দু’মাসের মধ্যেই নিয়ে আসা সম্ভব হয়েছে পরোক্ষ করেরআওতায়। প্রধানমন্ত্রীবলেন, জিএসটি-র সর্বোচ্চ সুফল গ্রহণের সুযোগ ব্যবসায়ীদের কাছে পৌঁছে দেওয়ারলক্ষ্যে আমাদের এমনভাবে কাজ করে যাওয়া উচিৎ যাতে অপেক্ষাকৃত ক্ষুদ্র ব্যবসায়ী সহবাণিজ্যিক কাজকর্মের সঙ্গে যুক্ত সকলকেই জিএসটি ব্যবস্থায় নথিভুক্ত করা সম্ভব হয়।যে সমস্ত ক্ষুদ্র ব্যবসায়ীর বাণিজ্যিক লেনদেনের পরিমাণ ২০ লক্ষ টাকারও কম, তাঁদেরওএই ব্যবস্থায় যুক্ত করতে এক নতুন ব্যবস্থা উদ্ভাবনের পরামর্শ দেন তিনি সংশ্লিষ্টআধিকারিকদের। আগামী ২০২২সাল, অর্থাৎ, স্বাধীনতার ৭৫তম বার্ষিকীর পূর্বেই দেশের কর প্রশাসনকে আরও উন্নত করেতুলতে সুনির্দিষ্ট লক্ষ্যমাত্রা স্থির করার জন্য তিনি আর্জি জানান কর প্রশাসকদেরকাছে। তিনি বলেন, কেন্দ্রীয় সরকার এমন এক পরিবেশ গড়ে তোলার কাজে বর্তমানে যুক্তরয়েছে, যেখানে দুর্নীতিবাজদের আত্মবিশ্বাস পুরোপুরিভাবে খর্ব করে ফেলা সম্ভব হবে।সেইসঙ্গে, সৎ করদাতাদের মধ্যে জেগে উঠবে আস্থা ও আত্মবিশ্বাসের মানসিকতা।প্রসঙ্গত,বিমুদ্রাকরণের দৃষ্টান্ত তুলে ধরে শ্রী মোদী বলেন, কালো টাকা এবং বেনামি সম্পত্তিরবিরুদ্ধে কেন্দ্রীয় সরকার ইতিমধ্যেই বেশ কিছু গুরুত্বপূর্ণ পদক্ষেপ গ্রহণ করেছে। প্রধানমন্ত্রীবলেন, কর প্রশাসন সংক্রান্ত কাজকর্মে বৈদ্যুতিন প্রক্রিয়া ও পদ্ধতির দিকে আরও বেশিকরে জোর দিতে হবে।নিজেরা নেপথ্যে থেকে সমস্তরকম হিসেবনিকেশের কাজেপ্রযুক্তিকে আরওবেশি করে ব্যবহার করতে হবে। এর ফলে, কোন কায়েমি স্বার্থই আইনের পথ অনুসরণেরক্ষেত্রে বাধা সৃষ্টি করতে পারবে না। করসংক্রান্ত বহু বিষয় এখনও ঝুলে থাকায় স্পষ্টতই অসন্তোষ প্রকাশ করেন শ্রী নরেন্দ্রমোদী। তিনি বলেন, এর ফলে যে বিপুল পরিমাণ অর্থ এখনও আদায়ের অপেক্ষায় রয়ে গেছে তারসাহায্যে দেশের দরিদ্র জনসাধারণের জন্য কল্যাণমূলক কাজকর্ম চালিয়ে যাওয়া সম্ভব। এইসমস্ত বকেয়া কাজ যত দ্রুত সম্ভব সেরে ফেলার জন্য রাজস্ব জ্ঞান সঙ্গমে নির্দিষ্টকর্মপরিকল্পনা স্থির করার জন্য তিনি আর্জি জানান সংশ্লিষ্ট আধিকারিকদের কাছে। অঘোষিত আয় ওসম্পদ চিহ্নিত করার কাজে তথ্য ও পরিসংখ্যান বিশ্লেষণের ওপর জোর দেন প্রধানমন্ত্রী।তিনি বলেন, আধিকারিকরা যদিও প্রতি বছরই আরও বেশি করে কর রাজস্ব আদায়ের চেষ্টাচালিয়ে যাচ্ছেন, তা সত্ত্বেও যে পরিমাণ রাজস্ব সরকারি কোষাগারে এসে পৌঁছনো উচিৎছিল, তা এখনও বাস্তবায়িত হয়নি। এই কারণে একটি সুনির্দিষ্ট সময়-ভিত্তিক সমাধানের পথখুঁজে বের করার জন্য তিনি আহ্বান জানান সকল কর প্রশাসকদের কাছে। প্রধানমন্ত্রীরমতে, অসৎ ব্যক্তির দুর্নীতির জন্য যাতে সৎ ব্যক্তিকে মূল্য দিতে না হয়, তাআধিকারিকদেরই নিশ্চিত করতেহবে। এই কারণে কর সংশ্লিষ্ট দপ্তরগুলিতে মানবসম্পদপরিচালন ব্যবস্থাকে ঢেলে সাজানোর পরামর্শ দেন তিনি। প্রধানমন্ত্রী বলেন, এর ফলেপরিসংখ্যান ও তদন্ত – উভয় ক্ষেত্রেই বিশেষ শক্তি বৃদ্ধি ঘটবে। করপ্রশাসনকে আরও চাঙ্গা করে তুলতে দু’দিনের এই জ্ঞান সঙ্গম যে সুনির্দিষ্ট উপায়খুঁজে বের করার কাজে সফল হবে সে বিষয়ে তাঁর আশার কথা ব্যক্ত করেন প্রধানমন্ত্রী। /
প্রধানমন্ত্রী উজ্জ্বলাযোজনার সুফলভোগীদের সঙ্গে এক আলাপচারিতায় মিলিত হলেন শ্রী নরেন্দ্র মোদী

প্রধানমন্ত্রী উজ্জ্বলাযোজনার ১০০-র বেশি সুফলগ্রহীতার সঙ্গে মঙ্গলবার তাঁর বাসভবনে এক আলাপচারিতায় মিলিতহলেন প্রধানমন্ত্রী শ্রী নরেন্দ্র মোদী। এই কর্মসূচির মহিলাসুফলভোগীরা এসেছিলেন দেশের বিভিন্ন প্রান্ত থেকে। এদিন রাষ্ট্রপতি ভবনে রাষ্ট্রপতিশ্রী রামনাথ কোবিন্দ আয়োজিত এলপিজি পঞ্চায়েত উপলক্ষে তাঁদের এই রাজধানী সফর। প্রধানমন্ত্রী সঙ্গেআলাপচারিতাকালে, এলপিজি ব্যবহারের মধ্য দিয়ে কিভাবে তাদের দৈনন্দিন জীবনযাত্রায়উন্নতি ঘটেছে সে কথা ব্যাখ্যা করেন সুফলগ্রহীতারা। দৈনন্দিন জীবনের বিভিন্ন বিষয় ওসমস্যা নিয়ে কথা বলার জন্য তাঁদের উৎসাহ যোগান প্রধানমন্ত্রী। সুফলভোগীদের কাছ থেকেবিভিন্ন বিষয় সম্পর্কে খোঁজখবর নেওয়ার পর শ্রী মোদী তাঁদের কাছে উল্লেখ করেনসৌভাগ্য যোজনাটির কথা। প্রতিটি গৃহস্হ বাড়িতে বিদ্যুতের সুযোগ পৌঁছে দেওয়ারলক্ষ্যেই এই কর্মসূচির সূচনা করেছে কেন্দ্রীয় সরকার। কন্যাসন্তানদের ক্ষেত্রে যাবতীয়বৈষম্য দূর করার প্রয়োজনীয়তার কথাও এদিন তাঁদের সামনে তুলে ধরেন প্রধানমন্ত্রী।এছাড়াও গ্রামের পরিবেশকে পরিস্কার-পরিচ্ছন্ন রাখতেও তিনি তাঁদের উদ্বুদ্ধ করেন।প্রধানমন্ত্রী বলেন যে এর ফলে সার্বিকভাবে গ্রামের স্বাস্হ্য ক্ষেত্রে উন্নতি ঘটবেঠিক যেভাবে উজ্জ্বলা যোজনা তাঁদের পরিবারের সদস্যদের উন্নততর স্বাস্হ্য সম্ভব করেতুলেছে। উজ্জ্বলা যোজনার জন্যপ্রধানমন্ত্রীর প্রশংসার পাশাপাশি তাঁকে ধন্যবাদ-ও জানান আগত সুফলভোগীরা। তাঁদেরনিজের নিজের এলাকায় উন্নয়নের বিভিন্ন চ্যালেঞ্জ ও সমস্যা সম্পর্কেও তাঁরা আলোচনাকরেন প্রধানমন্ত্রীর সঙ্গে। আলাপচারিতাকালে সেখানেউপস্হিত ছিলেন কেন্দ্রীয় পেট্রোলিয়াম এবং প্রাকৃতিক গ্যাস মন্ত্রী শ্রী ধর্মেন্দ্রপ্রধানও। /
দলিত উদ্যোগপতিদের জাতীয় সম্মেলন উদ্বোধন করলেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ এখানকার বিজ্ঞান ভবনে দলিত উদ্যোগপতিদের জাতীয় সম্মেলন উদ্বোধন করেন। দলিত সম্প্রদায় পরিচালিত বণিকসভা দলিত ইন্ডিয়ান চেম্বার্স অফ কমার্স অ্যান্ড ইন্ডাস্ট্রি (ডি আই সি সি আই) এই সম্মেলনের উদ্যোক্তা। এই সম্মেলনে ভাষণ দিতে গিয়ে প্রধানমন্ত্রী ‘মন কি বাত’ অনুষ্ঠানটির প্রসঙ্গ উত্থাপন করেন। বলেন, এই অনুষ্ঠানে জনসাধারণ তাদের অধিকার সম্পর্কে শুধু কথা বলতে পারেন না, তাদের কর্তব্য সম্পর্কেও তারা মতামত জানাতে পারেন। তাঁর অভিমত, দলিত উদ্যোগপতিদের এই সমাবেশ কেবল তাঁদের কর্তব্য সম্পর্কে আলোচনার এক মাধ্যম হয়ে উঠবে না, তাঁদের কর্তব্যসাধনেও সাহায্য করবে। ডঃ বাবাসাহেব আম্বেদকরের প্রতি শ্রদ্ধা জানিয়ে প্রধানমন্ত্রী বলেন, আমাদের সংবিধানের নির্মাণ করেছেন বলে তিনি জনমানসে যেমন সমাদৃত, তেমনই অর্থনীতিবিদ হিসেবেও তাঁর সুনাম অব্যাহত। প্রধানমন্ত্রী এই প্রসঙ্গে শিল্পায়ন নিয়ে ডঃ আম্বেদকরের চিন্তাভাবনার বিষয়ে বিস্তারিত আলোচনা করেন। তাঁর অভিমত, শিল্পায়নের মাধ্যমেই দলিতদের প্রগতি সম্ভব। শ্রী মোদী বলেন, কেন্দ্রীয় সরকার গুরুত্ব দেয় সাধারণ মানুষের আর্থিক অন্তর্ভুক্তিতে এবং কর্মসংস্থানের সন্ধান দেওয়ায়। এ প্রসঙ্গে তিনি প্রধানমন্ত্রী মুদ্রা যোজনায় ঋণদানের প্রসঙ্গটি উত্থাপন করেন। সরকার যে তাঁদের উপকারে নিরন্তর কাজ করে চলেছে তা-ও প্রধানমন্ত্রী দলিত উদ্যোগপতিদের কথাপ্রসঙ্গে জানান। অনুষ্ঠানে পাঁচজন দলিত উদ্যোগপতিকে তিনি পুরস্কৃত-ও করেন। সম্মেলনে কেন্দ্রীয় সামাজিক ন্যায় ও ক্ষমতায়ন মন্ত্রী শ্রী থাওয়ার চাঁদ গেহলট-ও উপস্থিত ছিলেন। /
ক্ষুদ্র, অতিক্ষুদ্র ওমাঝারি শিল্প বিকাশ আইন, ২০০৬-এ পরিবর্তনের প্রস্তাবে সম্মতি কেন্দ্রীয়মন্ত্রিসভার

ক্ষুদ্র, মাঝারি এবং অতিক্ষুদ্র শিল্প সংস্থাগুলিরশ্রেণীবিন্যাসের মূল ভিত্তি বা ধারণাটিতে পরিবর্তন আনার লক্ষ্যে এক প্রস্তাবে বুধবারসম্মতি জানাল কেন্দ্রীয় মন্ত্রিসভা। প্রকল্প ও যন্ত্রাংশ/সাজসরঞ্জাম খাতেবিনিয়োগ – এই ভিত্তি বা ধারণাটিকে বার্ষিক লেনদেন-এ রূপান্তরের এক প্রস্তাবপেশ করা হয় মন্ত্রিসভার কাছে। মন্ত্রিসভার বুধবারের বৈঠকে নেতৃত্ব দেনপ্রধানমন্ত্রী শ্রী নরেন্দ্র মোদী। কেন্দ্রীয় মন্ত্রিসভার এই অনুমোদনদানের ফলে একদিকে যেমনবাণিজ্যিক কাজকর্ম সহজ করে তোলার প্রচেষ্টাকে উৎসাহ যোগানো যাবে, অন্যদিকে তেমনই জিএসটি-রমতো নতুন কর ব্যবস্থায় সেটিকে সামঞ্জস্যপূর্ণ করে তোলা সম্ভব হবে। এর সুবাদেসংশোধিত হবে ক্ষুদ্র, মাঝারি এবং অতিক্ষুদ্র শিল্প সংস্থা বিকাশ (এমএসএমইডি) আইন,২০০৬-এর ৭ নং ধারাটিও। বার্ষিক লেনদেন – এই ভিত্তি বা ধারণাকে সুপরিস্ফুট করে তুলতেঅতিক্ষুদ্র শিল্প সংস্থাকে একটি ইউনিট হিসেবে গণ্য করা হবে যদি তার বার্ষিকলেনদেনের পরিমাণ ৫ কোটি টাকার মধ্যে থাকে। অন্যদিকে, ৫ কোটি টাকার বেশি কিন্তু ৭৫কোটি টাকার কম লেনদেনের শিল্প সংস্থাগুলির সংজ্ঞা হবে ক্ষুদ্র শিল্প প্রতিষ্ঠান। যেসমস্ত শিল্প সংস্থার বার্ষিক লেনদেনের পরিমাণ ৭৫ কোটি টাকা অতিক্রম করলেও ২৫০ কোটিটাকার নিচে থাকবে, সেগুলির ক্ষেত্রে মাঝারি শিল্প সংস্থার মর্যাদা দেওয়া হবে। তবেপ্রয়োজনে, বিজ্ঞপ্তি জারির মাধ্যমে এই লেনদেনের সীমায় হেরফের ঘটানোর ক্ষমতা থাকবেকেন্দ্রীয় সরকারের ওপর। এই পরিবর্তনের পথ ধরে বাণিজ্যিক কাজকর্ম সহজতর করে তোলা ছাড়াও,শিল্পগুলির বিকাশ সম্ভাবনার পথ আরও প্রশস্ত হবে। ফলে, সংশ্লিষ্ট শিল্পক্ষেত্রগুলিতেপ্রত্যক্ষ এবং পরোক্ষকর্মসংস্থানের প্রসারও ঘটবে আশানুরূপভাবে। /
এনটিপিসি’র রায়বেরিলি প্রকল্পে দুর্ঘটনা  :  হতাহতের সংবাদে মর্মাহত প্রধানমন্ত্রী

জাতীয় তাপবিদ্যুৎ নিগমের (এনটিপিসি) রায়বেরিলি প্রকল্পে অগ্নিকান্ডজনিতদুর্ঘটনার সংবাদে মর্মাহত প্রধানমন্ত্রী শ্রী নরেন্দ্র মোদী। তিনি এক বার্তায়বলেছেন : “এনটিপিসি’র রায়বেরিলি প্রকল্পে দুর্ঘটনার সংবাদে আমি গভীরভাবে মর্মাহত।শোকসন্তপ্ত পরিবারগুলির মতো আমিও সমান উদ্বিগ্ন। আহতরা দ্রুত সুস্থ হয়ে উঠুন এইপ্রার্থনা জানাই। পরিস্থিতির ওপর বিশেষভাবে নজর রাখা হচ্ছে এবং স্বাভাবিক অবস্থাফিরিয়ে আনতে কর্মী ও আধিকারিকরা সচেষ্ট রয়েছেন”।
যৌন হেনস্থা থেকে শিশুদের সুরক্ষার জন্য ২০১২-র পক্সো আইনে সংশোধনের প্রস্তাবে মন্ত্রিসভার সায়

শিশুদের বিরুদ্ধে যৌন নিগ্রহের ক্ষেত্রে শাস্তি প্রদান ব্যবস্থাকে আরও শক্তিশালী করতে ২০১২-র পক্সো আইনে সংশোধনের প্রস্তাব কেন্দ্রীয় মন্ত্রিসভার বৈঠকে অনুমোদিত হয়েছে। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে এ বিষয়ে সিদ্ধান্ত হয়। সংশোধিত আইনে কড়া শাস্তিদানের সংস্থান থাকার দরুণ শিশুদের বিরুদ্ধে যৌন নিগ্রহের প্রবণতায় রাশ টানা সম্ভব হবে। সেই সঙ্গে, দুর্দশাগ্রস্ত শিশুদের স্বার্থ সুরক্ষিত রেখে তাদের নিরাপত্তা ও মর্যাদা সুনিশ্চিত করা যাবে। শিশুদের সঙ্গে দুর্ব্যবহার এবং সেক্ষেত্রে শাস্তি প্রদান ব্যবস্থায় স্বচ্ছতা বজায় রাখতেই এই আইনের সংশোধন। উল্লেখ করা যেতে পারে, শিশুদের যৌন হেনস্থা থেকে সুরক্ষিত রেখে তাদের স্বার্থ ও কল্যাণ সুনিশ্চিত করার লক্ষ্যে ২০১২ সালে পক্সো আইন কার্যকর করা হয়।
প্রধানমন্ত্রী বললেন বিশ্বে মন্দা সত্ত্বেও ব্রিক্‌স দেশগুলির আর্থিক বৃদ্ধি হয়েছে, বহু মানুষ দারিদ্রসীমার ওপরে উঠে এসেছে

ব্রাজিলে আজ ব্রিক্‌স শিখর সম্মেলনের ফাঁকে ব্রিক্‌স বিজনেস ফোরামে ভাষণ দিলেন প্রধানমন্ত্রী শ্রী নরেন্দ্র মোদী। ব্রিক্‌সভুক্ত অন্য দেশগুলির প্রধানরাও বিজনেস ফোরামে ভাষণ দেন। প্রধানমন্ত্রী শ্রী নরেন্দ্র মোদী বলেন, বিশ্বের আর্থিক বৃদ্ধির ৫০ শতাংশই ব্রিক্‌স দেশগুলির কৃতিত্ব। আন্তর্জাতিক ক্ষেত্রে মন্দা সত্ত্বেও ব্রিক্‌সভুক্ত দেশগুলি আর্থিক বৃদ্ধি বাড়াতে পেরেছে, বহু মানুষকে দারিদ্রসীমার বাইরে নিয়ে আসতে পেরেছে এবং প্রযুক্তি ও উদ্ভাবনে নতুন দিগন্ত অর্জন করেছে। প্রধানমন্ত্রীর ইচ্ছা যে আন্তঃব্রিক্‌স বাণিজ্য এবং লগ্নির লক্ষ্য আরও উঁচুতে নিয়ে যেতে হবে এবং তিনি ব্রিক্‌সভুক্ত দেশগুলির মধ্যে ব্যবসার খরচ আরও কমাতে পরামর্শ চান সকলের কাছ থেকে। প্রধানমন্ত্রীর পরামর্শ, পরবর্তী ব্রিক্‌স শিখর সম্মেলনের আগেই অন্তত পাঁচটি ক্ষেত্র চিহ্নিত করা হোক যেখানে ব্রিক্‌সভুক্ত দেশগুলি যৌথ উদ্যোগ নিতে পারে। প্রধানমন্ত্রী বলেন, আগামীকাল শিখর সম্মেলনে ইনোভেশন ব্রিক্‌স নেটওয়ার্ক এবং ব্রিক্‌স ইনস্টিটিউশন ফর ফিউচার নেটওয়ার্কের মতো গুরুত্বপূর্ণ উদ্যোগগুলি নিয়ে আলোচনা হবে। তিনি বেসরকারি ক্ষেত্রকে মানবসম্পদের ওপর আলোকপাত করতে এই উদ্যোগে সামিল হতে অনুরোধ করেন। তাঁর আরও পরামর্শ, পাঁচটি দেশের আপোসে সামাজিক সুরক্ষা চুক্তির বিষয়টি বিবেচনা করা উচিৎ। প্রধানমন্ত্রী বলেন, রাজনৈতিক স্থিরতা, আগাম পূর্বাভাস দেওয়া যায় এমন নীতি এবং বাণিজ্য-বান্ধব সংস্কারের জন্য ভারত এখন বিশ্বের সবচেয়ে মুক্ত এবং লগ্নি-বান্ধব অর্থনীতি।
ভিডিও প্রযুক্তির সাহায্যে ‘প্রধানমন্ত্রী আবাস যোজনা’র সুফল গ্রহীতাদের সঙ্গে আলোচনায় মিলিত হলেন শ্রী নরেন্দ্র মোদী

‘প্রধানমন্ত্রী আবাস যোজনা’র সুফল গ্রহীতাদের সঙ্গে ভিডিও প্রযুক্তির সাহায্যে এক আলাপচারিতায় মিলিত হলেন প্রধানমন্ত্রী শ্রী নরেন্দ্র মোদী। দেশের বিভিন্ন প্রান্তের সুফলভোগীদের সঙ্গে আলোচনাকালে প্রধানমন্ত্রী বলেন যে এই ধরণের আলাপচারিতার মাধ্যমে কর্মসূচির বিভিন্ন দিক সম্পর্কে অবহিত হওয়া যায়। এমনকি, কোন্‌ কোন্‌ ক্ষেত্রে এখনও উন্নয়নের কাজ বাকি রয়েছে সে সম্পর্কেও ওয়াকিবহাল থাকার সুযোগ মেলে এই ধরণের অনুষ্ঠানে। ‘প্রধানমন্ত্রী আবাস যোজনা’ যে শুধুমাত্র ইট-কাঠ-পাথরের বিষয় নয়, সেকথাও প্রসঙ্গত উল্লেখ করেন তিনি। শ্রী মোদী বলেন, এই যোজনার মাধ্যমে উন্নতমানের জীবনযাত্রা সম্ভব করে তোলার পাশাপাশি, স্বপ্ন পূরণের বিষয়টিও বাস্তবায়িত হয়। প্রধানমন্ত্রী বলেন, গত চার বছরে ‘সকলের জন্য বাসস্থান’ নিশ্চিত করার লক্ষ্যে কেন্দ্রীয় সরকার নিষ্ঠার সঙ্গে কাজ করে চলেছে। আগামী ২০২২ সালের মধ্যে প্রত্যেক ভারতীয়েরই যাতে নিজস্ব একটি বাসস্থান গড়ে ওঠে তা নিশ্চিত করাই তাঁর সরকারের লক্ষ্য। ঐ বছরটিতেই যে ভারতের ৭৫তম স্বাধীনতা দিবস উদযাপিত হতে চলেছে একথাও স্মরণ করিয়ে দেন তিনি। শ্রী মোদী বলেন, ‘প্রধানমন্ত্রী আবাস যোজনা’য় কেন্দ্রের বর্তমান সরকার বেশ কিছু উল্লেখযোগ্য পরিবর্তন এনেছে। নির্মিত বাসস্থানের আয়তন ২০ বর্গ মিটার থেকে বাড়িয়ে করা হয়েছে ২৫ বর্গ মিটার। এমনকি, এই কর্মসূচির আওতায় আর্থিক সহায়তাদানের মাত্রাও উন্নীত করা হয়েছে ১ লক্ষ ২৫ হাজার টাকায়। পূর্বে বাসস্থান প্রতি বরাদ্দের পরিমাণ ছিল ৭০ হাজার টাকা থেকে ৭৫ হাজার টাকা পর্যন্ত। শ্রী মোদী বলেন, ‘প্রধানমন্ত্রী আবাস যোজনা’ হল এমন একটি কর্মসূচি যার সঙ্গে যুক্ত রয়েছে নাগরিকদের মর্যাদাদানের বিষয়টি। যোজনার মূল লক্ষ্য হল মহিলা, দিব্যাঙ্গ ভাই-বোন, তপশিলি জাতি, তপশিলি উপজাতি, অন্যান্য অনগ্রসর শ্রেণী এবং সংখ্যালঘু সম্প্রদায়ের মানুষদের জন্য বাসস্থান নির্মাণ। সকলের জন্য কর্মসংস্থানের সুযোগ সৃষ্টি হল এই যোজনার আরেকটি বৈশিষ্ট্য। কর্মসূচিকে আরও জোরদার করে তুলতে দক্ষতা বিকাশের ওপরও বিশেষ জোর দিয়েছে কেন্দ্রীয় সরকার। এর উদ্দেশ্য হল, দ্রুততার সঙ্গে উন্নতমানের বাসস্থান নির্মাণ নিশ্চিত করা। এই লক্ষ্যে সরকারের পক্ষ থেকে প্রায় ১ লক্ষ রাজমিস্ত্রিকে প্রয়োজনীয় প্রশিক্ষণ দেওয়া হয়েছে। এছাড়াও, বেশ কয়েকটি রাজ্যে মহিলা রাজমিস্ত্রিদেরও প্রশিক্ষণ দেওয়ার কাজও শুরু হয়েছে। নারী ক্ষমতায়নই এর মূল উদ্দেশ্য বলে জানান প্রধানমন্ত্রী। প্রধানমন্ত্রীর সঙ্গে এইভাবে আলোচনায় মিলিত হওয়ার সুযোগ পেয়ে আনন্দ প্রকাশ করেন যোজনার সুফল গ্রহীতারা। তাঁরা বলেন যে নিজেদের বসবাসের জন্য একটি করে বাড়ি পাওয়ায় তাঁদের স্বপ্ন আজ সফল হয়েছে। এর ফলে, তাঁদের জীবন ও জীবনযাত্রার মানে যে অনেকটাই পরিবর্তন ঘটেছে একথাও তাঁরা আনন্দের সঙ্গে ব্যক্ত করেন প্রধানমন্ত্রীর কাছে। /
বারাণসীতে ৩৩৫০ কোটি টাকা মূল্যের বিকাশমূলক প্রকল্পের শিলান্যাস করলেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ বারাণসীতে ৩৩৫০ কোটি টাকা মূল্যের বিকাশমূলক বিভিন্ন প্রকল্পের শিলান্যাস করলেন। স্বাস্হ্যবিধান, স্মার্ট সিটি, যোগাযোগ ব্যবস্হা, বিদ্যুৎ, আবাসন ও অন্যান্য ক্ষেত্রে এই প্রকল্পগুলি রূপায়িত হবে। উত্তরপ্রদেশের রাজ্যপাল শ্রী রাম নায়েক, রাজ্যের মুখ্যমন্ত্রী শ্রী যোগী আদিত্যনাথ ও অন্যান্য বিশিষ্ট ব্যক্তিরাও অনুষ্ঠানে উপস্হিত ছিলেন। প্রথমেই প্রধানমন্ত্রী বারাণসীর শহীদ রমেশ যাদবকে শ্রদ্ধা জ্ঞাপন করেন। রমেশ যাদব শহীদ হন পুলওয়ামায় সন্ত্রাসবাদী আক্রমনে। বারাণসীর নিকটবর্তী আওরে গ্রামে একটি জনসভার ভাষনে প্রধানমন্ত্রী বলেন, তাঁর সরকার উন্নয়নে গতি আনতে দুটি উপায়ে কাজ করছে। প্রথম পদ্ধতিতে মহাসড়ক, রেল ইত্যাদির মতো পরিকাঠামো গঠন, অন্য উপায়ে উন্নয়নের সুযোগ-সুবিধা সাধারণ মানুষের কাছে পৌঁছনোর বিষয়টি সুনিশ্চিত করা। তিনি আরও বলেন, এই লক্ষ্যপূরণের জন্য বাজেটে বেশকিছু ঘোষনা করা হয়েছে। আজকের অনুষ্ঠানে উন্মোচিত প্রকল্পগুলির সম্বন্ধে প্রধানমন্ত্রী বলেন, বারাণসীকে নতুন ভারতে একটি গুরুত্বপূর্ণ কেন্দ্র হিসেবে গড়ে তোলার জন্য এই উদ্যোগ নেওয়া হয়েছে। এই প্রসঙ্গে তিনি উল্লেখ করেন যে বারাণসীর ডিজেল ও লোকোমোটিভ ওয়ার্কস-এ আজ একটি লোকোমোটিভ ট্রেনের যাত্রা সূচনা করা হয়েছে এবং তিনি বলেন, মেক ইন ইন্ডিয়ার আওতায় এই উদ্যোগটি ভারতীয় রেলের ক্ষমতা সম্প্রসারণ ও গতি বৃদ্ধি করতে সাহায্য করবে। তিনি বলেন, গত সাড়ে চার বছরে রেলকে রূপান্তরিত করতে বহু পদক্ষেপ গ্রহণ করা হয়েছে এবং ভারতের প্রথম সেমি হাইস্পিড ট্রেন, বন্দে ভারত এক্সপ্রেস যেটি দিল্লী-বারাণসী রুটে চলবে, তেমনই একটি পদক্ষেপ। তিনি বলেন, এই প্রকল্পগুলি কেবল পরিবহন ব্যবস্হাকে সহজতর করে তুলবে না, বরং বারাণসী, পূর্বাঞ্চল ও পার্শ্ববর্তী এলাকাগুলিতে নতুন নতুন উদ্যোগ গ্রহণে সহায়ক হবে। প্রধানমন্ত্রী বিভিন্ন প্রকল্পে সুবিধাভোগীদের শংসাপত্র দেন। আইআইটি বেনারস হিন্দু বিশ্ববিদ্যালয়ের শতবর্ষ পেরোনোর বিষয়ে একটি স্মারক ডাকটিকিট প্রকাশও করেন। প্রধানমন্ত্রী বলেন, বেনারস হিন্দু বিশ্ববিদ্যালয়ের ক্যানসার কেন্দ্র এবং লেহেরতারার ভাবা ক্যানসার হাসপাতাল বিহার, ঝাড়খন্ড, ছত্তিশগড় ও অন্যান্য পার্শ্ববর্তী রাজ্যগুলি থেকে আসা রোগীদের আধুনিক চিকিৎসা ব্যবস্হা প্রদান করবে। আয়ুষ্মান ভারত প্রকল্পের বিষয়ে প্রধানমন্ত্রী বলেন, উত্তরপ্রদেশে প্রায় ৩৮ হাজার মানুষ এই প্রকল্পের সুযোগ-সুবিধা পাচ্ছেন। তিনি বলেন, উত্তরপ্রদেশে প্রায় ১ কোটি ২০ লক্ষ পরিবার এই প্রকল্প থেকে সুবিধাপ্রাপ্ত হবে। তিনি প্রধানমন্ত্রী কিষাণ সম্মান নীধি যোজনার বিষয়েও বক্তব্য রাখেন এবং বলেন, এটি উত্তরপ্রদেশের প্রায় ২ কোটি ২৫ লক্ষ দরিদ্র কৃষককে উপকৃত করবে। গরু ও বাছুরদের সংরক্ষণ, রক্ষা ও বিকাশের জন্য চালু করা রাষ্ট্রীয় কামধেনু আয়োগের বিষয়েও প্রধানমন্ত্রী উল্লেখ করেন। প্রধানমন্ত্রী উল্লেখ করেন, বারাণসীতে শিলান্যাস হওয়া প্রত্যেকটি প্রকল্পই সঠিক সময়ে সমাপ্ত করা হয়েছে। এরপর তিনি দিব্যাঙ্গজনদের সহায়ক যন্ত্র বিতরণ করেন। ছত্রপতি শিবাজী মহারাজ জয়ন্তী উপলক্ষ্যে শুভেচ্ছা বার্তাও জানান প্রধানমন্ত্রী। /…
রাষ্ট্রপতি শ্রীমতী দ্রৌপদী মুর্মুর কার্যকালের মেয়াদ সফলভাবে হবে বলে  প্রধানমন্ত্রী আশা প্রকাশ করেছেন

নয়াদিল্লি, ২৫ জুলাই, ২০২২ প্রধানমন্ত্রী শ্রী নরেন্দ্র মোদী রাষ্ট্রপতি শ্রীমতী দ্রৌপদী মুর্মুর কার্যকালের মেয়াদ সফলভাবে হবে বলে আশা প্রকাশ করেছেন। তিনি বলেছেন, তাঁর এই রাষ্ট্রপতি পদে আসীন হওয়া এক গৌরবময় মুহুর্ত, বিশেষত তা দেশের দরিদ্র, প্রান্তিক এবং নিম্নবিত্তদের জন্য। প্রধানমন্ত্রী বলেন, ভারতের আজাদি কা অমৃত মহোৎসব পালনের সময় রাষ্ট্রপতি পদে আসীন হয়ে তাঁর ভাষণে রাষ্ট্রপতি ভারতের সাফল্যকে তুলে ধরেছেন এবং সম্ভাবনাময় উজ্জ্বল ভবিষ্যতের পথের দিশা দিয়েছেন। প্রধানমন্ত্রী এক ট্যুইটে বলেছেন : “দেশের রাষ্ট্রপতি পদে শ্রীমতী দ্রৌপদী মুর্মুজির শপথ গ্রহণ সমগ্র দেশ গর্বের সঙ্গে প্রত্যক্ষ করেছে। রাষ্ট্রপতি পদে তাঁর আসীন হওয়া এক গৌরবময় মুহুর্ত, বিশেষত তা দেশের দরিদ্র, প্রান্তিক এবং নিম্নবিত্তদের জন্য। রাষ্ট্রপতি পদে তাঁর কার্যকালের মেয়াদ সফল হবে বলে আমি আমার শুভেচ্ছা ব্যক্ত করছি।” “রাষ্ট্রপতি পদে শপথ নিয়ে দ্রৌপদী মুর্মুজি আশা এবং ভালোবাসার বার্তা দিয়েছেন। ভারত যখন আজাদি কা মহোৎসব পালন করছে ভারতের সাফল্যের প্রতি আলোকপাত করে তিনি দেশের সামনে সম্ভাবনাময় উজ্জ্বল ভবিষ্যতের পথের দিশা দিয়েছেন।”
যৌথভাবে ডাক টিকিট প্রকাশের জন্য ভারত ও ভিয়েতনামের মধ্যে সমঝোতাপত্রে মন্ত্রীসভার অনুমোদন

ভারতীয় ডাক বিভাগ ও ভিয়েতনামের ডাক বিভাগের মধ্যে যৌথভাবে প্রকাশিত একটি ডাকটিকিটের ব্যাপারে প্রধানমন্ত্রী শ্রী নরেন্দ্র মোদীকে কেন্দ্রীয় মন্ত্রীসভার বুধবারের বৈঠকে অবহিত করা হয়। ভারতীয় ডাক বিভাগ, কেন্দ্রীয় যোগাযোগ মন্ত্রক ও ভিয়েতনাম ডাক বিভাগ যৌথভাবে ‘প্রাচীন স্হাপত্য’ শীর্ষক বিষয়ে একটি ডাক টিকিট প্রকাশে সম্মত হয়েছিল। এ বছরের গোড়ায় ২৫ জানুয়ারি ঐ ডাক টিকিট প্রকাশিত হয়। যৌথভাবে প্রকাশিত স্মারক এই ডাক টিকিট ভারতের সাঁচির স্তুপ ও ভিয়েতনামের পোহ মিনহ প্যাগোড়ার ছবি রয়েছে। ভারতের ডাক প্রশাসন ও ভিয়েতনাম ডাক বিভাগের মধ্যে ২০১৭-র ১৮ ডিসেম্বরে সাক্ষরিত সমঝোতাপত্রে এই ডাক টিকিট প্রকাশের সংস্হান ছিল। /…
জিএসটির পঞ্চম বর্ষপূর্তিতে প্রধানমন্ত্রীর প্রশংসা

নয়াদিল্লী, ০১ জুলাই, ২০২২ প্রধানমন্ত্রী শ্রী নরেন্দ্র মোদী জিএসটির পঞ্চম বর্ষপূর্তি উপলক্ষ্যে এই কর ব্যবস্থার প্রশংসা করেছেন। তিনি বলেছেন, বৃহৎ এই কর ব্যবস্থার সংস্কারের ফলে সহজে ব্যবসা-বাণিজ্য করার সুবিধা হয়েছে এবং ‘এক দেশ এক কর ব্যবস্থা’ বাস্তবায়িত হয়েছে। মাইগভ ইন্ডিয়ার এক ট্যুইট বার্তার জবাবে প্রধানমন্ত্রী বলেছেন, “আমরা #5Yearsof
ডাল, ভোজ্যতেল ও তৈলবীজ সংক্রান্ত সরকারি আদেশের সময়সীমা বৃদ্ধি

প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ ডাল, ভোজ্য তেল ও তৈল বীজের বণিজ্য সংক্রান্ত অত্যাবশ্যকীয় পণ্য আইনের আওতায় সুনির্দিষ্ট আদেশটির মেয়াদ ২০১৫’র পয়লা অক্টোবর থেকে ২০১৬, ৩০ সেপ্টেম্বর পর্যন্ত আরও এক বছরের জন্য বাড়িয়ে দিয়েছেন। এর ফলে, এই সমস্ত অত্যাবশ্যকীয় পণ্যের বাণিজ্য নিয়ন্ত্রণ করা রাজ্যগুলির পক্ষে আরও সহজতর হয়ে উঠবে এবং ১৯৫৫ সালের অত্যাবশ্যকীয় পণ্য আইন মোতাবেক রাজ্যগুলি প্রয়োজনীয় ব্যবস্থাও গ্রহণ করতে পারবে। উল্লেখ্য, অত্যাবশ্যকীয় পণ্যের মূল্য নিয়ন্ত্রণে রাখতে এবং তার যোগান সুলভ করে তুলতে সরকার বেশ কিছু ব্যবস্থাও গ্রহণ করেছে। বিশেষ করে, ডাল ও পেঁয়াজের ক্ষেত্রে সাধারণ মানুষের দুর্ভোগ লাঘব করতে সরকার বিশেষভাবে সচেষ্ট। ডাল রপ্তানির ওপর একদিকে যেমন নিষেধাজ্ঞা জারি করা হয়েছে, অন্যদিকে তেমনই ডাল আমদানির বিষয়টিকেও নিঃশুল্ক রাখা হয়েছে। দেশের বাজারে ডালের যোগান আরও সুলভ করে তুলতে ৫ হাজার টন বিউলি এবং ৫ হাজার টন অড়হর ডাল আমদানির নির্দেশ দেওয়া হয়েছে। এই সমস্ত পণ্য খুব শীঘ্রই পাওয়া যাবে বলে আশা করা হচ্ছে এবং এর ফলে মূল্য পরিস্থিতিরও উন্নতি ঘটবে।